Maatietopalvelu

Kyselyvastaus

**Asiakirjan tunnus:** KT947

**Päivämäärä**: 7.3.2025

**Julkisuus:** Julkinen

**Filippiinit /** **Alaikäisen avioitumisen laillisuus**

**Philippines / The legality of child marriage**

Kysymykset

1) Onko Filippiineillä ollut sallittua avioitua alle 18-vuotiaana 2000-luvulla? Vaikuttaako laillisuuteen se, että toinen osapuoli on täysi-ikäinen?

2) Onko asiassa jotain erikoissäännöksiä koskien uskonnollisia ryhmiä?

3) Onko uskonnollisesti solmittu, mutta virallisesti rekisteröity lapsiavioliitto laillisesti pätevä Filippiineillä?

4) Onko huoltajan suostumuksella vaikutusta avioliiton pätevyyteen?

Questions

1) Has it been allowed to marry under the age of 18 in the Philippines in the 2000s? Does the fact that the other party is an adult affect legality?

2) Are there any special regulations regarding religious groups?

3) Is religiously concluded but officially registered child marriage legally valid in the Philippines?

4) Does the guardian's consent affect the validity of the marriage?

# Onko Filippiineillä ollut sallittua avioitua alle 18-vuotiaana 2000-luvulla? Vaikuttaako laillisuuteen se, että toinen osapuoli on täysi-ikäinen?

Filippiinien perheasetus (Family Code, Executive Order 209/6.7.1987) edellyttää puolisoiden pätevältä avioliitolta puolisoiden täysivaltaisuutta ja vapaaehtoisesti virkamiehen edessä annettua suostumusta (2 §).[[1]](#footnote-1) Täysivaltaisuus edellyttää poikkeuksetta 18 vuoden ikää (5 ja 234 §),[[2]](#footnote-2) mutta muslimeille on eri ikärajat (ks. tämän vastauksen kohta 2). Vuonna 2017 tehdyn kyselyn mukaan 25–49-vuotiaista naisista 15 % oli avioitunut alle 18-vuotiaina,[[3]](#footnote-3) mikä on suurempi kuin muslimien osuus väestöstä (6,4 %).[[4]](#footnote-4) Laittomien lapsiavioliittojen on kerrottu jatkuvan rangaistuksista huolimatta.[[5]](#footnote-5)

# Onko asiassa jotain erikoissäännöksiä koskien uskonnollisia ryhmiä?

Muslimeihin sovelletaan eri asetusta (Code of Muslim Personal Laws, Presidential Decree 1083/4.2.1977), jossa ikäraja on miehelle 15 vuotta ja 12 vuotta täyttäneelle naiselle ”sukukypsyys” tai 15 vuotta (16 §).[[6]](#footnote-6) Lapsiavioliitot kuitenkin kiellettiin lailla 11596/10.12.2021.[[7]](#footnote-7)

# Onko uskonnollisesti solmittu, mutta virallisesti rekisteröity lapsiavioliitto laillisesti pätevä Filippiineillä?

Virallisesti rekisteröity avioliitto on laillisesti pätevä, muunlainen ei. Rekisteröinti Filippiineillä on aikaa vievä ja huolellisuutta vaativa prosessi. Sillä ei ole merkitystä, onko siviiliavioliittoa juhlistettu uskonnollisella seremonialla. Vihkijä voi olla tuomari tai vihkiluvan saanut pappi, rabbi, imaami tai minkä tahansa rekisteröidyn uskonnollisen yhdyskunnan valtuuttama henkilö, tietyissä tilanteissa myös laivan tai lentokoneen kapteeni, sotilaskomentaja tai konsulaatin edustaja (7 §).[[8]](#footnote-8)

# Onko huoltajan suostumuksella vaikutusta avioliiton pätevyyteen?

Alle 21-vuotiaan ensimmäiseen avioliittoon vaaditaan vanhempien tai holhoojan suostumus, ja myös 21–25-vuotiaan on konsultoitava vanhempiaan sillä uhalla, että harkinta-aikaa pidennetään kolmella kuukaudella (11 § 8-10, 14-15 § ja 236 §).[[9]](#footnote-9) Alaikäisen avioliitto on mitätön, vaikka vanhemmat tai holhoojat olisivat siihen suostuneet (35 § 1).[[10]](#footnote-10) Myös 18–21-vuotiaan avioliitto mitätöidään, jos se on solmittu ilman vanhempien tai holhoojan suostumusta (45 § 1 ja 47 § 1).[[11]](#footnote-11) Vain muslimien keskinäisessä avioliitossa on merkitystä 12–15-vuotiaan huoltajan hakemuksella, jos shariaoikeus sen hyväksyy.[[12]](#footnote-12)

## Lähteet

Aralar, Reynaldo 2010. *Family Code of the Philippines – Law and Jurisprudence.* Quezon City.

Center for Reproductive Rights 13.1.2022*. Victory for Children’s Rights: Ending Child Marriage in the Philippines.* <https://reproductiverights.org/philippines-criminalizes-child-marriage/> (käyty 27.2.2025)

*Civil Code of the Philippines* 2005. Quezon City. Perheasetus löytyy myös sähköisenä sivustolta <https://chanrobles.com/executiveorderno209.htm> (käyty 27.2.2025) ja muslimien osalta sivustolta <https://www.officialgazette.gov.ph/1977/02/04/presidential-decree-no-1083-s-1977-2/> (käyy 27.2.2025)

Peña, Kurt Dela 16.10.2023. Ending child marriage in PH ‘takes more than a law’. <https://newsinfo.inquirer.net/1846696/ending-child-marriage-in-ph-takes-more-than-a-law> (käyty 27.2.2025)

Philippine Comission on Women 6.1.2022. *PCW welcomes law prohibiting child marriage.* <https://pcw.gov.ph/pcw-welcomes-law-prohibiting-child-marriage/> (käyty 27.2.2025)

PSA (Philippine Statistics Authority)

22.2.2023. *Religious Affiliation in the Philippines (2020 Census of Population and Housing).* <https://psa.gov.ph/content/religious-affiliation-philippines-2020-census-population-and-housing> (käyty 7.3.2025)

2018. *Philippines 2017 National Demographic and Health Survey – Key Findings.* <https://www.dhsprogram.com/pubs/pdf/SR253/SR253.pdf> (käyty 27.2.2025)

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Civil Code of the Philippines 2005 s. 558; Aralar s. 2. [↑](#footnote-ref-1)
2. Civil Code of the Philippines 2005 s. 559 ja 655; Aralar s. 3-4 ja 303. Täysi-ikäisyden raja laskettiin 18 vuoteen lailla 6809/23.2.1998. [↑](#footnote-ref-2)
3. PSA 2018 s. 6. Muissa lähteissä on viitattu tähän kyelyyn, mutta ilmoitettu osuudeksi 16,5 % (Center for Reproductive Rights 13.1.2022). [↑](#footnote-ref-3)
4. PSA 22.2.2023. [↑](#footnote-ref-4)
5. Peña 23.10.2023. [↑](#footnote-ref-5)
6. Civil Code of the Philippines 2005 s. 681. [↑](#footnote-ref-6)
7. Philippine Comission on Women 6.1.2022. [↑](#footnote-ref-7)
8. Civil Code of the Philippines 2005 s. 559-560; Aralar s. 4-5. [↑](#footnote-ref-8)
9. Civil Code of the Philippines 2005 s. 561-562, 564-565 ja 656; Aralar s. 6, 8 ja 303. Asetuksen 236 § on osin kumottu 2010 jälkeen. [↑](#footnote-ref-9)
10. Civil Code of the Philippines 2005 s. 572; Aralar s. 16. [↑](#footnote-ref-10)
11. Civil Code of the Philippines 2005 s. 576 ja 578; Aralar s. 70-72. [↑](#footnote-ref-11)
12. Civil Code of the Philippines 2005 s. 681. [↑](#footnote-ref-12)